Държавен вестник, бр. 20, 2026 г., стр. 26

СТР.  26	
Д Ъ Р Ж А В Е Н  В Е С Т Н И К 	
БРОЙ  20
6
2.5.2. за да получи всеки следващ транш, продуцентът трябва да представи подробен 
отчет за изразходваните средства от помощта и доказателства за реалното им плащане; 
2.6. размерът на бюджета на филма, с приложени копия на доказателствата за осигурено 
пълно финансиране; 
2.7. вид и размер на допустими разходи съгласно чл. 59 от Правилника за прилагане на 
Закона за филмовата индустрия, които се поемат за сметка на помощта; 
2.8. производственият етап на филма, който трябва да е завършен, за да бъде получен 
пореден транш; 
2.9. снимачни дневници след приключване на снимачния период; 
2.10. ред за отчитане на действително извършените разходи, като: 
2.10.1. всички междинни отчети да са заверени от продуцента и неговия счетоводител, 
а преди изплащане на последния транш продуцентът представя финансов отчет за извършените 
разходи, заверен от експерт-счетоводител; 
2.10.2. разходите да се отчитат по приетата класификация на бюджета, диференцирано 
по източници на финансиране: държавна помощ от Агенцията и всички други източници на 
финансиране; 
2.11. надписите на филма да се съгласуват с Агенцията, като в тях и в рекламните 
материали бъде ясно упоменато, че филмът е създаден с подкрепата на Изпълнителна агенция 
„Национален филмов център“ чрез поставяне на съответното лого; 
2.12. при международна копродукция, българският продуцент с мажоритарен български 
продуцент, изходните материали да бъдат депозирани за съхранение на територията на 
Република България в Българската национална филмотека; 
2.13. датата на първия търговски показ; 
2.14. правата на Агенцията за използване на филма за некомерсиални цели, след 
съгласуване с продуцента и разпространителя; 
2.15. санкциите при неизпълнение; 
2.16. условията за смяна на продуцента при форсмажорни обстоятелства; 
2.17. задължението на продуцента да представи протоколно споразумение между него 
и режисьора за приета окончателна версия на филма съгласно чл. 63, ал. 4 на ЗАПСП; 
2.18. задължението на продуцента да покаже окончателната версия на филма пред 
Националната техническа комисия; 
2.19. продуцент, който разходва помощ не по предназначение, я възстановява на 
Агенцията съобразно изискванията на Закона за държавните помощи; 
2.20. договорът изрично урежда и задължението на продуцента в определен срок след 
изготвянето на окончателната версия на филма на филмов или друг носител да предаде на 
Агенцията: 
2.20.1. ликвидационен отчет за производствената себестойност на филма по образец на 
ИА НФЦ; 
2.20.2. отчет за придобитите за производството на филма материали и активи съгласно 
Закона за счетоводството и тяхното изразходване; 
2.20.3. следните копия на филма: едно копие на DCP и ключ за прожектиране с езикова 
версия на български език и формат 2К или 4К; едно копие на DCP и ключ за прожектиране със 
субтитри на английски език и формат 2К или 4К; три броя Blu-Ray диска с българската езикова 
версия; три броя Blu-Ray диска с английски субтитри; на DCP или Blu-Ray диск българската версия 
на трейлъра (рекламния клип) на филма; на DCP или Blu-Ray диск английската версия на трейлъра 
(рекламния клип) на филма; филм за заснемането на филма (мейкинг) до 15 минути, ако има 
такъв; 
2.20.4. следните материали от филма в един екземпляр: диаложен лист на филма на 
български и на английски език; десет рекламни фотоса от филма в размер 18 × 24 см или на